熊膏

熊膏  ， 字季澤 ， 號雨亭 ， 湖廣荊州府公安縣人 。 萬曆四十一年 （ 1613年 ） 癸丑科進士 ， 除戶部主事 ， 榷河西稅 。 舊多逋課 ， 膏清介無所索 ， 賦入反足 。 遷蘇松副使 ， 念二郡田賦甲海內 ， 而凋殘逋欠特甚 ， 乃酌便請蠲貸改折 ， 所省民力不貲 ， 吳人至今思焉 。 。 歷山東按察使 、 左右布政使 ， 天啓六年丙寅春 ， 兵譁變 ， 膏開城撫諭之 ， 乃定 。 崇禎元年 （ 1628年 ） 正月 ， 舉天下卓異官二十四人之一 。 三月 ， 擢授都察院右副都御史巡撫南贑汀邵 ， 及任而卒 。 二年三月 ， 賜熊膏祭葬 。